
          Nr.23/155/2003

AVIZ

asupra propunerii legislative privind clasificarea societăţilor naţionale şi a regiilor şi pentru stabilirea nivelurilor maxime de salarizare a conducătorilor acestora



În conformitate cu prevederile Regulamentului Camerei Deputaţilor, Comisia pentru industrii şi servicii a fost sesizată, cu adresa nr.329 din 25 august 2003, pentru aviz la Comisia pentru muncă şi protecţie socială, cu propunerea legislativă privind clasificarea societăţilor naţionale şi a regiilor şi pentru stabilirea nivelurilor maxime de salarizare a conducătorilor acestora iniţiată de un grup de 10 deputaţi. 



Potrivit prevederilor art.60 din Regulamentul Camerei Deputaţilor, Comisia pentru industrii şi servicii a analizat propunerea legislativă în şedinţa din data de 19 noiembrie 2003.



În urma dezbaterilor, membrii comisiei au hotărât, cu 17 voturi pentru şi 4 voturi împotrivă (a celor 4 deputaţi ai grupului parlamentar PRM), să respingă propunerea legislativă.



Motivaţia respingerii constă în faptul că această propunere legislativă contravine atât prevederilor OUG nr.79/2001 privind întărirea disciplinei economico-financiară şi alte dispoziţii cu caracter financiar, aprobată prin Legea nr.59/2002, dar şi prevederilor articolului 157 alin.(1) din Codul muncii.



Prin obiectul de reglementare şi conţinutul său, propunerea legislativă face parte din categoria legilor ordinare.

